**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм: Климатске промене и адаптација на климатске промене** | | | | |
| **Назив предмета: Управљање ризицима од климатских непогода** | | | | |
| **Наставник/наставници: др Ратко Ристић, ред. проф.** | | | | |
| **Статус предмета: Изборни** | | | | |
| **Број ЕСПБ: 5** | | | | |
| **Услов:** | | | | |
| **Циљ предмета**  Циљ предмета је стицање специјализованих стручних знања о проблему природних катастрофа, као и примени мера и поступака за смањивање ризика од њихове појаве и штетних последица: речне поплаве, бујичне поплаве, клизишта, одрони, шумски пожари, атмосферске непогоде, снежне лавине, суше. Кроз предмет ће студенти бити упознати са теоријским основама управљања ризиком, стандардима и процедуром за процену ризика од климатских промена | | | | |
| **Исход предмета**  Стечена знања за анализу потенцијалних ризика од појаве природних катастрофа, анализа механизама настанка и испољавања, детерминисање просторне диспозиције и интензитета, израда концепта превенције и заштите. | | | | |
| **Садржај предмета**  *Теоријска настава*  Појам ризика, врсте ризика, подела и основне карактеристике ризика. Принципи, специфичности, процес и методологија управљања ризиком. Угроженост од речних и бујичних поплава, ерозије земљишта, клизишта, одрона, снежних лавина, шумских пожара, суша - глобални аспект. Угроженост од наведених појава - регионални и локални аспект. Природни фактори појаве ризика (физичко-географске карактеристике слива; климатско-метеоролошке карактеристике подручја). Утицај антропогеног фактора на фреквенцију и интензитет наведених појава (начин коришћења земљишта; ниво урбанизације; распоред насеља, путева и осталих инфраструктурних објеката; стање хидрографске мреже, шума и земљишта). Правна регулатива управљања ризицима у Србији. Процена ризика од климатских промена, приступ планирању мера и поступака превенције и заштите. Институционални и организациони оквир управљања ризиком. Израда елабората који обухвата одређивање ризика од климатских промена и рејонизацију појаве природних катастрофа, са приказом методологије превенције и заштите.  *Практична настава*  Вежбе нису предвиђене планом и програмом | | | | |
| **Литература**   1. Драгићевић С., Филиповић Д. (2016): Природни услови и непогоде у планирању и заштити простора, уџбеник (друго допуњено издање), Универзитет у Београду, Географски факултет 2. Цветковић В. (2020): Управљање ризицима у ванредним ситуацијама, Научно-стручно друштво за управљање ризицима у ванредним ситуацијама, Београд 3. Ристић, Р.; Малошевић, Д. (2011): Хидрологија бујичних токова. Универзитет у Београду Шумарски факултет 4. Rüttinger L., Van Ackern P., Gordon N., Adrian F. (2021): Regional Assessment for South-Eastern Europe: Security implications of climate change, Organization for Security and Co-operation in Europe Vienna, Adelphi Berlin 5. Patrick L. Abbott (2008): Natural disasters. McGraw-Hill Higher education, sixth edition 6. Imeson, A. et al., (2006): SCAPE (Soil Conservation and Protection in Europe)-The way ahead (ISBN: 90-75312-06-7), Heiloo, Holland 7. Процена ризика од катастрофа у Републици Србије (2019), Министарство унутрашњих послова, Београд | | | | |
| **Број часова активне наставе** | **Теоријска настава: 3** | | **Практична настава:** | |
| **Методе извођења наставе**  Предавања (теоријска обрада тематских јединица, презентације и анализе студија случаја), дискусије на тему примера из праксе, презентација семинарских радова | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 10 | писмени испит | | - |
| практична настава |  | усмени испт | | 45 |
| колоквијум-и | 25 |  | |  |
| семинарски рад | 20 |  | |  |